મારી વિદ્યાર્થિનીના દિક્ષાંત સમારંભમાં હું ગુરુદક્ષિણા સ્વીકારતી નથી. મારી પાસે સામાન્ય, મધ્યમ પરિવારની દીકરીઓ કલાના ક્ષેત્રમાં જોડાવા આવે છે ત્યારે તેમને ખર્ચના ખાડામાં કે ગુરુને ભેટસોગાતમાં નાખતી નથી. અમદાવાદના લોકોને આરંગેત્રમમાં પેટની વધુ ચિંતા એટલે કે ભોજન-નાસ્તાની વધુ ચિંતા કરે છે, જે હું કરતી નથી. તેથી મારા વિદ્યાર્થિનીના કાર્યક્રમમાં આવા ભભકા સ્વીકાર્ય નથી. હું ગુરુદક્ષિણામાં શ્રીફળ અને સોપારી માત્ર સ્વીકારું છું અને તે પણ નાછૂટકે!! દેખાદેખી કે યલો મેટરની ભેટ જેવું ગમતું જ નથી. પ્રાચીન પરંપરા તથા કલાને જાળવવાનો એક પ્રયત્ન છે. તેથી દીક્ષાંત સમારંભ એવું નામ આપવાનો પ્રયત્ન કરું છું.